Alaquàs celebra el mes de l'esport
18/05/2017

# Alaquàs celebra el mes de l'esport

*   18/05/2017
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=16202

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16202%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20mes%20de%20l%27esport)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16202/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16202/18052017b_dsc0374_Form_4.jpg)](https://www.alaquas.org/ficheros/documentos/2017/2/16202/18052017b_dsc0374_Form_10.jpg "<a href='https://www.alaquas.org/ficheros/documentos/2017/2/16202/18052017b_dsc0374_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el mes de l'esport</a>")

Una caminada popular pel municipi, miniolimpíades escolars i diferents esdeveniments i competicions ompliran les jornades esportives

L’Ajuntament d’Alaquàs organitza el XXII Mes de l’Esport que es durà a terme del 19 de maig al 17 de juny amb la col·laboració de les diferents entitats esportives del municipi. Entre els diferents esdeveniments i competicions destaca la Gala de l’Esport que serà el divendres 19 de maig a les 20 hores al Castell d’Alaquàs. La programació fomenta l’esport i fa partícip a tots els veïns i veïnes interessades en aquest àmbit.

**XXVI Miniolimpíades escolars**

Es celebraran des de l’1 de juny fins al 7 de juny entre les 15 i les 20 hores en el Polideportiu Municipal del Bovalar i del Terç. Els xiquets i xiquetes podran realitzar les inscripcions en els mateixos centres escolars. 

**XV Caminada Popular per Alaquàs**

Aquesta tradicional activitat tindrà lloc el 2 de juny a les 19 hores. L’eixida i l’arribada serà en la plaça de la Constitució i el recorregut es de 4 kilòmetres pels voltants d’Alaquàs. Poden participar persones de totes les edats i la inscripció es gratuïta acompanyada d’una samarreta de regal i d’aigua per a tots els participants. Les inscripcions i la replegada de dorsals serà a partir del dia 22 de maig al Poliesportiu Municipal del Bovalar. El Club d’Atletisme Vila d’Alaquàs es l’organitzador i les places són limitades.

**Altres esdeveniments**

A més de la caminada popular pel municipi, també es realitzaran diverses jornades. La **jornada d’animació per a persones majors** donarà l’inici a la programació que tindrà lloc al Poliesportiu Municipal del Bovalar el 29 de maig a les 10 hores i es realitzaran activitats com jocs populars, zumba i aeròbic.

Les activitats continuaran el 30 de maig amb **Patinajeando** de 17:30 hores fins a les 19 hores en el Poliesportiu Municipal del Bovalar. Aquesta jornada de portes obertes està destinada per al públic compres entre els 4 i 13 anys on la inscripció es obligatòria. La inscripció seran els dimarts i els dijous de 17:30 a 21:30 hores fins el 25 de maig inclòs en la pista de patinatge. No s’acceptaran les inscripcions fora de termini. La grada romandrà buida durant l’activitat i es permetrà l’entrada 10 minuts abans de finalitzar. Cal portar roba esportiva i tindre un domini bàsic dels patins. L’activitat és gratuïta amb places limitades i és organitzada pel CPA Arabesco.

Es realitzaran diverses jornades de portes obertes que donaran inici el 23 de maig amb el **Club de Gimnàstica Rítmica d’Alaquàs** de 18 a 19 hores en el Poliesportiu del Bovalar. L’activitat estarà oberta per a xiquets i xiquetes de 3 a 17 anys i de l’organització s’encarrega el mateix club. La **jornada de portes obertes del club de Natació Valencia Masters Alaquàs** serà en la piscina descoberta del Poliesportiu Municipal del Bovalar de 9 a 11 hores i la data encara està per determinar. Està destinada a persones majors de 16 anys i l’entrenament es gratuït amb els nadadors del club. Es necessari portar banyador, xancles, gorro i ulleres de natació i imprescindible saber nadar. Més informació i inscripcions a l’organitzador CNVM Alaquàs.

Les **jornades de portes obertes de Futbol Sala Castell d’Alaquàs** serà el 27 de maig en el Poliesportiu Municipal del Bovalar. Els horaris estaran repartits segons l’edat. Els participants de 6 a 8 anys de 10 a 11:15 hores, de 9 a 11 anys de 11:30 a 12:45 hores i de 12 a 14 anys de 12:50 a 14 hores. La inscripció és gratuïta i es realitzarà el mateix dia a traves de [alaquas@castellfutbolsala.es](mailto:alaquas@castellfutbolsala.es) o 615 340 241. Per a realitzar l’activitat es necessari pantaló, samarreta i sabatilles d’esport. Les **jornades de portes obertes de Futbol Sala Alaquàs Futbol Sala** serà el 17 de juny on es farà una iniciació a futbol sala i partit de pràctica. Els horaris estaran repartits segons l’edat. Els Prebenjamins (5 a 7 anys) d’11 a 12 hores, els Benjamins (8 a 10 anys) de 12 a 13 hores, els Alevins (10 a 11 anys) de 9 a 10 hores, els Infantils (12 a 13 anys) d11 a 12 hores, els Cadets (14 a 15 anys) de 9 a 10:30 hores i els Juvenils (16 a 18 anys) de 10:30 a 12 hores. El futbol femení per a majors de 14 anys serà de 12 a 13:30 hores i el futbol base femení serà de 13 a 14:30 hores. Se realitzarà en el Poliesportiu Municipal del Bovalar i l’organitzador és Club alaquàs Futbol Sala.

També tindrà lloc la Presentació Xarxa de Rutes Comarcals a Peu i en Bici el 15 de juny a les 19 hores en la Sala Ximenea del Castell d’Alaquàs. La presentació estarà a càrrec del Consorci Esports Horta. 

**Competicions**

Les Miniolimpíades estaran acompanyades de diversos torneigs, trofeus i jornades. Es realitzaran diversos **torneigs de tenis** en el Poliesportiu del Terç dividits per edats. El Torneig Infantil Mixt (nascuts en 2002-2003) serà el 27 de maig de 14 a 22 hores, el sub-23 Masculí (nascuts 1995-2001) tindrà lloc el 3 de juny de 14 a 22 hores i el Pre-benjamí Mixt (nascuts en 2008 i superior, mínim 5 anys) el 10 de juny de 14 a 22 hores. Les inscripcions són a través del telèfon 626609715 fins al 13 de maig. El preu general és de 6 euros i de 4 euros per als alumnes de l’escola. Les places són limitades i en el preu inclou beguda i samarreta. L’organitzador es l’Escola de Tenis d’Alaquàs.

També tindrà lloc el **XI Trofeu de Karate Vila d’Alaquàs** el 27 de maig a les 10 hores en el Poliesportiu del Bovalar. L’organitzador es el mateix club.

En quant al bàsquet, hi ha diferents competicions. La **Jornada Bàsquet Femení Sportiu-Xé** tindrà lloc el 21 de maig de 10 a 13 hores i el **3 x 3 Bàsquet Sportiu-Xé** de 9 a 20 hores en les categories pre-benjamí, benjamí, aleví i infantil. Ambdues es realitzaran al Poliesportiu del Bovalar i estan organitzades pel Club Sportiu-Xé.

A més, es farà un **Curs teòric i pràctic de muntatge de volantins per a pesca en la mar** el 27 de maig de 10 a 12:30 hores en l’aula de l’Escola de Pesca d’Alaquàs situada en l’avinguda Ausiàs March 49B. L’activitat gratuïta està destinada als xiquets i xiquetes de entre 6 i 13 anys. Més informació i inscripcions es realitzen per whatsapp al 654 027 540. L’organitzador és el Club de Pescadors Esportius d’Alaquàs.

Tindrà lloc la **Competició de pilota de mà** els dies 20, 24 i 27 de maig de 17 a 19 hores i el 3 de juny de 10 a 13 hores en els frontons cooperativa Rumisanver d’Albal. L’organitzador és el Club de Pilota a Mà d’Alaquàs.

El **Concurs de coloms esportius** es realitzarà el dia 20 de maig al Poliesportiu del Terç, el 22 de maig al parc de la Sequieta, el 30 de maig a l’albereda Nord junt al CP González Gallarza i el 3 de juny en la zona Centre de Salut d’Alaquàs. Tots els dies a les 18 hores. Organitza el Club de Coloms Esportius d’Alaquàs.

La **Competició interclubs de Judo** es celebrarà el 17 de juny a les 9 hores en el Poliesportiu del Bovalar. Organitza el Club Esportiu Endo.

El **XXIIé Torneig d’escacs Aleví-Infantil** tindrà lloc el 3 de juny a les 10 hores en l’Ateneu Cultural i Esportiu. Les inscripcions es faran a través del correu del club: [clubajedrezalaquas@gmail.com](mailto:clubajedrezalaquas@gmail.com). Per a més informació i bases en [http://ajedrezalaquas.blogspot.com.es/](http://ajedrezalaquas.blogspot.com.es/). Organitza el Club d’Escacs d’Alaquàs.

La **Tirada del Mes de l’Esport de blancs a màquina** es realitzarà el 10 de juny a les 10 hores en el Camp de Tir del Garroferal en Catarroja. És obligatòria la llicència de caça i assegurança i l’activitat està oberta a socis i no socis. Organitza el Club de Caçadors d’Alaquàs.

També hi hauran activitats relacionades amb el futbol. Els dies 2, 3 i 4 de juny tindrà lloc el **Trofeu de Futbol 8** on participaran els querubins, prebenjamins, benjamins i alevins contra equips d’altres escoles. El **Trofeu de Futbol 11** tindrà lloc el 9, 10 i 11 de juny on participaran els infantils i els cadets. Ambdós es realitzaran en el Poliesportiu del Terç. Per a més informació a l’organitzador Escola de Futbol Alaquàs-Walter.